Ayrton Senna

Ayrton Senna da Silva (21. maaliskuuta 1960 São Paulo, São Paulo, Brasilia – 1. toukokuuta 1994 Imola, Italia) oli brasilialainen kilpa-autoilija, joka voitti Formula 1 -sarjan mestaruuden kolmesti urallaan. Hän kuoli San Marinon Grand Prix’ssä onnettomuudessa saamiinsa vammoihin vuonna 1994. Monet F1-kuljettajat arvostavat Sennan kaikkien aikojen parhaimmaksi kuljettajaksi.Parhaat F1-kuskit Iltalehti 10.12.2009 Hän ajoi urallaan kolmanneksi eniten paalupaikkoja F1-sarjassa. Tässä tilastossa hänen edellään ovat vain Michael Schumacher ja Lewis Hamilton. Senna on voittanut urallaan eniten kilpailuja Euroopan ulkopuolelta kotoisin olevista kuljettajista. Senna oli kausia 1984 ja 1994 lukuun ottamatta joka vuosi neljän parhaan joukossa MM-pisteissä.

 Ura 
 Uran alkuvaiheet 

Senna osallistui ensimmäisiin karting-kilpailuihinsa 13-vuotiaana.Ayrton Senna: Racing in My Blood, Official Video Biography (Kultur Video, 1991).

Vuonna 1977 Sennan ura moottoriurheilun saralla lähti toden teolla käyntiin, kun hän voitti Etelä-Amerikan mestaruuden kartingissa. Hän osallistui tuon jälkeen useita kertoja kartingin maailmanmestaruuskisoihin, muttei ikinä onnistunut voittamaan.

Vuonna 1981 hän siirtyi kilpailemaan Eurooppaan ja voitti tulokaskaudellaan Ison-Britannian Formula Ford 1600 -sarjan mestaruuden.Hilton (2005), s. 154. Seuraavana vuonna 1982 hän nousi luokkaa ylemmäs ja voitti sekä Ison-Britannian että Euroopan Formula Ford 2000 -sarjan mestaruuden.Hilton (2005), s. 9, 33–43, 154. 

Mestaruuksien sarja ennen Formula 1 -luokkaa huipentui vuonna 1983, kun Senna voitti Englannin Formula 3 -sarjan mestaruuden West Surrey Racing -tallissa. Senna hallitsi sarjaa alkukaudella, mutta kauden puolivälissä hyviä sijoituksia ajanut Martin Brundle onnistui ajamaan Sennan keräämän piste-eron kiinni. Sennan mestaruus varmistui vasta kauden viimeisessä kilpailussa Thruxtonissa.Hilton (2004), s. 99–116.

 Formula 1 

Formula 3 -luokan mestaruuden jälkeen McLaren, Williams, Brabham ja Toleman osoittivat kiinnostusta Sennaa kohtaan. Senna oli päässyt jo testaamaan jokaisen tallin autoja. Kuitenkin Sennan maanmies Nelson Piquet asettui vastustamaan toisen brasilialaisen kuljettajan palkkaamista Brabhamille. Vain Toleman suostui tekemään Sennan kanssa sopimuksen kaudeksi 1984.Hilton (2004), s. 121–122

 Toleman 
 1984 
Ayrton Sennan Formula 1 -ura alkoi vuonna 1984 Toleman-tallissa, jossa hän korvasi Derek Warwickin s. 134–135. Toleman oli nuori talli, joka ei ollut saavuttanut erityistä menestystä. Sennan uran ensimmäinen kilpailu oli kauden 1984 Brasilian GP. Hän sijoittui ensimmäisen kerran Formula 1 -pisteille toisessa osakilpailussaan Etelä-Afrikan Kyalamissa ja toisti tämän jo seuraavassa kilpailussa Belgiassa. Rengas- ja polttoaineen pumppausongelmien takia hän epäonnistui San Marinon Grand Prix'n karsinnoissa ja jäi kilpailun ulkopuolelle ainoan kerran urallaanHilton (2004), s. 138..

Sennan kauden paras sijoitus tuli sateisesta Monacon Grand Prix'stä. Hän lähti 13. sijalta ja nousi tasaisesti sijoituksissa ylöspäin. 19. kierroksella hän ohitti toisena ajaneen Niki Laudan ja alkoi saavuttaa nopeasti kisaa johtanutta Alain Prostia. Kilpailu kuitenkin keskeytettiin sateen yllyttyä liian kovaksi ja Senna saavutti uransa ensimmäisen palkintopallisijoituksen. Keskeyttämisen aikaan hän oli saavuttanut Prostia noin neljällä sekunnilla per kierros.Mark Hughes and Simon Arron, The Complete Book of Formula One (Motorbooks International, 2003), s. 310.

Kauden aikana Senna sijoittui vielä kaksi kertaa palkintopallille Britannian ja Portugalin Grand Prix'issä. Hän sijoittui MM-sarjan yhdeksännelle sijalle 13 pisteellään. Hän jäi tasoihin Nigel Mansellin kanssa. Kun Senna ilmoitti tehneensä seuraavaksi kaudeksi sopimuksen Lotuksen kanssa, syrjäytti Toleman hänet Italian GP:stä, koska hän ei ollut ilmoittanut asiasta heille.Hilton (2004), s. 149–152.

 Lotus 
 1985 

Toisessa Lotus-tallilla ajamassaan kilpailussaan Portugalissa Senna saavutti uransa ensimmäisen paalupaikan. Koko viikonlopun jatkuneesta sateesta huolimatta hän ajoi paalupaikalta uransa ensimmäisen voiton ja saavutti myös kilpailun nopeimman kierroksen. Toiseksi tullut Michele Alboreto jäi yli minuutin päähän Sennasta. 

Senna ajoi paalupaikalle myös Monacon Grand Prix'ssä, mutta menetti sen, kun Niki Lauda ja Michele Alboreto väittivät hänen ajaneen liikaa kierroksia ja tahallaan hidastaneen muiden vauhtia.Hamilton, Maurice (ed.) (1985) Autocourse 1985 – 1986 Hazleton publishing s. 74 & 104  Seuraavan voittonsa Senna ajoi sateisessa Belgian Grand Prix'ssä, jossa vain neljä autoa selviytyi maaliin samalla kierroksella, lähdettyään toiselta sijalta.Hilton (2004), s. 427 Kauden jälkeen Sennan tallitoveri Elio de Angelis, joka oli ajanut Lotuksella jo kuuden vuoden uran, päätti jättää tallin ja siirtyä Brabhamille, koska hänen omien sanojensa mukaan Lotus oli "Liian keskittynyt brasilialaiseen".Hilton (2004), s. 163

Lopullisissa MM-pisteissä Senna sijoittui neljänneksi 38 pisteellään ja kuudella palkintopallisijoituksellaan (kaksi voittoa, kaksi toista sijaa ja kaksi kolmatta sijaa). Hänen tallitoverinsa de Angelis jäi vain viiden pisteen päähän hänestä. Senna saavutti kauden aikana seitsemän paalupaikkaa.

 1986 
Kaudella 1986 Sennan talliparina Lotuksella ajoi skotlantilainen Johnny Dumfries, kun Senna kieltäytyi ajamasta samassa tallissa englantilaisen Derek Warwickin kanssa. Senna perusteli mielipiteensä sillä, että Lotus ei kykenisi rakentamaan kahta hyvää autoa kahdelle huippukuljettajalle. Myöhemmin hän kuitenkin katui päätöstään, sillä se pilasi hänen ystävyytensä Derekin kanssa.Hilton (2004), s. 170

Kauden toisessa kilpailussa Espanjan GP:ssä Senna otti ensimmäistä kertaa urallaan haltuunsa MM-sarjan johtoaseman voitettuaan kilpailun vain 0,014 sekunnin erolla toiseksi tulleeseen Nigel Manselliin.Hilton (2004), s. 428 Erityisesti kauden toisella puoliskolla Lotus kuitenkin kärsi luotettavuusongelmista, jotka pudottivat Sennan MM-sarjan neljänneksi.

 1987 

Kaudella 1987 Lotus onnistui rakentamaan Sennalle kilpailukykyisen auton, kun Lotus hankki autoihinsa samat Hondan moottorit kuin aiemmalla kaudella valmistajien mestaruuden voittanut Williams-talli. Sennan onnistui ajaa palkinnoille San Marinossa, mutta seuraava kilpailu Belgiassa päättyi keskeytykseen, kun Senna kolaroi Nigel Mansellin kanssa, minkä seurauksena Mansell huusi hänelle jälkikäteen avoimesti varikolla.Hilton (2004), s. 432 Pettymyksen jälkeen Senna voitti kaksi seuraavaa kilpailua, Monacossa ja Yhdysvalloissa. Monacon voitto oli ensimmäinen hänen tulevasta kuuden voiton sarjastaan kyseisessä kilpailussa. Peräkkäiset voitot nostivat hänet MM-sarjan kärkeen.

Kauden puoliväliin mennessä kävi selväksi, että maailmanmestaruus menisi Hondan moottoreita käyttävälle kuljettajalle. Britannian GP kuitenkin osoitti selvästi Hondan moottoreita jo aiemmin käyttäneen Williams-tallin olevan etulyöntiasemassa, kun Honda-moottoriset autot saavuttivat peräti nelosvoiton. Williamsin Mansell ja Piquet ajoivat kahdelle ensimmäiselle sijalle, kun Senna ja hänen tallikaverinsa Satoru Nakajima ajoivat kolmanneksi ja neljänneksi. Senna ei ollut tyytyväinen autoonsa ja ilmoittikin Italian GP:n jälkeen siirtyvänsä ensi kaudella McLarenille.Hilton (2004), s. 186 Mestaruusmahdollisuutensa Senna menetti keskeytettyään Meksikossa.

 McLaren 
 1988 

Kaudeksi 1988 Senna siirtyi ajamaan McLarenille. Hän onnistui tekemään sopimuksen tallin kanssa luotuaan suhteet Hondaan, McLarenin uuteen moottorivalmistajaan, jo aiemmalla kaudella vielä ajaessaan samoja Hondan V6-turbomoottoreita käyttävällä Lotuksella. "Engines: Honda Motor Company," GP Encyclopedia, printed from www.grandprix.com on June 2, 2007. Senna sai tallikaverikseen ranskalaisen Alain Prostin, joka oli jo voittanut maailmanmestaruuden, ja heistä muotoutui seuraavien viiden vuoden aikana yksi Formuloiden tunnetuimmista taistelupareista.Hughes and Arron (2003), s. 340..

McLaren oli kauden alusta lähtien ylivoimainen. Tallin autoilla voitettiin 15 kauden 16 kisasta, ja sen molemmat kuljettajat olivat sarjan kärjessä. Prost sai tietää, että mestaruuden takia Senna oli valmis kaikkeen, kun hän lähes ajautui ulos radalta varikkomuuriin Sennan yrittäessä estää Prostin ohituksen Portugalin GP:ssä. Kansainvälinen autoliitto FIA antoi Sennalle tapauksesta vain varoituksen. Lopulta Senna voitti uransa ensimmäisen maailmanmestaruuden 90 MM-pisteellään. Prost keräsi kauden aikana enemmän pisteitä, mutta koska vain 11 parasta tulosta laskettiin mukaan loppupisteisiin, oli Senna maailmanmestari. Hän ajoi kauden aikana kahdeksan voittoa Prostin ajaessa seitsemän ja oli 11 kertaa palkintopallilla.Bruce Jones, ed. 50 Years of the Formula One World Championship (Carlton, 1999). s. 221–222

Mestaruus varmistui kauden toiseksi viimeisessä kilpailussa Japanissa. Senna lähti kilpailuun paalupaikalta, mutta auto sammui jo lähdössä. Mäkilähdön ansiosta hän pääsi liikkeelle pudottuaan sijoituksissa kilpailun keskikastiin. Senna kuitenkin nousi useita sijoituksia ja lopulta ohitti johtopaikalla olleen Prostin 23. kierroksella, minkä jälkeen hän ajoi kilpailun voittoon. Lehdistötilaisuudessa Senna kertoi nähneensä Jumalan kilpailun viimeisellä kierroksella.

Senna voitti kauden aikana kahdeksan kilpailua, joka oli yhden kauden voittoennätys vuoteen 1992 asti.

 1989 

Seuraavalla kaudella Senna ajautui riitoihin Prostin kanssa rikottuaan heidän välistään herrasmiessopimusta Imolassa. He olivat sopineet, että se, joka olisi ensimmäisen mutkan jälkeen ensimmäisenä, saisi pitää johtopaikkansa kisan loppuun asti. Kun kisa jouduttiin aloittamaan uudelleen kolmen kierroksen jälkeen, Senna väitti ettei sopimus kattanut uusintalähtöä ja ohitti Prostin. 

Sennan ja Prostin kylmät välit räjähtivät ilmiriidaksi radalla, ja tätä jännittynyttä tunnelmaa korosti jatkuva psykologinen sodankäynti lehtien palstoilla.Christopher Hilton, Ayrton Senna: The Whole Story (Haynes, 2004)

Kausi oli jälleen McLarenin hallintaa, joten maailmanmestaruudesta taistelivat edellisen kauden tapaan Senna ja Prost. Senna voitti kuusi kilpailua Prostin neljää vastaan, mutta Sennan auton tekniset viat käänsivät taistelun Prostin eduksi. Taistelun ratkaisu nähtiin toiseksi viimeisessä kilpailussa, Japanin GP:ssä Suzukan radalla. Sennan piti voittaa kilpailu, jos hän halusi pysyä mukana mestaruustaistossa. Senna yritti ohitusta sisäkautta Suzukan radan shikaanissa, mutta Prost käänsi autonsa törmäämään Sennan kylkeen, jolloin autot lukkiutuivat toisiinsa ja sammuivat. Senna sai työntöapua avustajilta ja pääsi jatkamaan matkaansa varikolle vaihdattamaan rikkoutuneen etusiipensä Prostin joutuessa keskeyttämään. Myöhemmin Senna ohitti Benetton-tallin Alessandro Nanninin ja ajoi maaliin ensimmäisenä. Kisan jälkeen FIA tutki Sennan ja Prostin kolarin, jonka seurauksena Senna hylättiin kisasta. Virallinen syy hylkäykseen oli shikaanin oikaisu, jonka Senna oli joutunut tekemään palattuaan radalle.Jones, ed. (1999), s. 227–228. Sennalle määrättiin suuret sakot ja hänen superlisenssinsä peruttiin väliaikaisesti. Tämä johti sanasotaan Sennan ja FIA:n sen aikaisen johtajan Jean-Marie Balestren kanssa.F1 – Grandprix.com > Features > News Feature > McLaren versus Jean-Marie Balestre 

Prost voitti maailmanmestaruuden 16 pisteen erolla Sennaan. Sennan saldoksi kaudesta jäi seitsemän palkintosijaa (kuusi voittoa ja yksi toinen sija) sekä 60 MM-pistettä.
150px|thumb|Sennan kypärä

 1990 

Ennen kauden alkua Prost päätti lähteä McLarenilta ja solmi sopimuksen Ferrari-tallin kanssa. Hän ei halunnut olla enää missään tekemisissä Sennan ja häntä suosineen tallin sekä tallipäällikön Ron Dennisin kanssa.

Kaudella 1990 mestaruusratkaisu nähtiin jälleen Suzukan radalla Japanin GP:ssä, kun Senna kolaroi edellisen kauden tapaan Prostin kanssa. Kolari tapahtui heti ensimmäisen kierroksen ensimmäisessä mutkassa. Ennen kilpailua Senna vaati paalupaikan siirtämistä radan puhtaalle puolelle. Järjestäjät olivat tähän suostuneet aiemmin, mutta FIA ei myöntynyt Sennan pyyntöihin. Senna lähti paalupaikalta radan likaiselta puolelta ja Prost onnistuikin saamaan Ferrarillaan paremman lähdön. Senna kuitenkin yritti aggressiivisesti ohittaa Prostin, joka sulki tien. Sennan McLaren törmäsi Prostin Ferrarin oikeaan takakulmaan, ja molemmat kuljettajat ajautuivat radalta hiekalle joutuen keskeyttämään. Tämä ratkaisi maailmanmestaruuden, jonka Senna voitti seitsemällä pisteellä.

Vuonna 1990 Senna myös valittiin Amerikan mantereen parhaaksi urheilijaksi. Äänestys käsitti Yhdysvaltain ohella Väli- ja Keski-Amerikan sekä Karibian maat. Äänestykseen osallistuivat paikallisten urheilutoimittajaliittojen jäsenet. Sennan taakseen jättämiä urheilijoita olivat muun muassa 2. sijalla Julio Cesar Chavez, Meksiko (nyrkkeily), 3. sijalla Gabriela Sabatini, Argentiina (tennis), 4. sijalla Janet Evans, Yhdysvallat (uinti) ja esimerkiksi jalkapallotähti Diego Maradona, Argentiina, sijoittui vasta kuudenneksi.

 1991 

Kaudella 1991 Ferrari, ja sitä myöten Sennan tunnetuin vastustaja Prost, eivät pysyneet maailmanmestaruuspisteissä kärjen vauhdissa ja uudeksi vastustajaksi nousi kauden puolivälissä Williams-tallin Nigel Mansell. Williamsin epäluotettavuus ja Sennan vahva alkukausi antoivat kuitenkin Sennalle etua.
pienoiskuva|Ayrton Senna vuoden 1991 Monacon GP:ssä.

Kauden loppuun mahtui monia jännittäviä hetkiä. Espanjan GP:ssä Senna ja Mansell ajoivat toisistaan vain senttimetrien päässä 320 km tuntivauhdissa pääsuoraa pitkin. Lopulta Mansell voitti. Toinen muistettava hetki oli Britannian GP, jota Senna johti vielä viimeisellä kierroksella, mutta joutui keskeyttämään polttoaineen loputtua. Mansell ohitti hänet ja voitti kilpailun, mutta ajaessaan kunniakierrosta hän pysäytti Williamsinsa Sennan kohdalle ja tarjosi tälle kyydin varikolle. 

Mestaruus ratkesi Sennan hyväksi – jälleen kerran Japanin Suzukassa – kun Mansell pyörähti radalta hiekalle jo kilpailun alussa. Senna saavutti mestaruuden lopulta 24 pisteen erolla toiseksi tulleeseen Manselliin. Senna ajoi 96 MM-pistettä kauden aikana, mikä oli hänen oma ennätyksensä. Hän voitti tuon kauden aikana seitsemän kilpailua.

 1992 

Vuonna 1992 Williams ohitti McLarenin autonkehitystyössä, eikä Sennalla ollut asiaa mestaruustaistoon haastamaan Mansellia. Sennan auto oli epäluotettava, arvaamaton nopeissa mutkissa, eikä sen Hondan moottori enää ollut sarjan tehokkain. Kolmesta voitosta (Monacon, Italian ja Unkarin) huolimatta hän jäi MM-taulukossa vasta neljänneksi Mansellin, Patresen ja Benetton-kuljettaja Michael Schumacherin taakse. Kauden päätteeksi McLaren menetti myös Hondan moottorit, joilla talli oli voittanut viimeiset neljä mestaruuttaan.

 1993 

Seuraavaksi kaudeksi Mansell lähti CART-sarjaan ja hänen tilalleen tuli välivuoden jälkeen Formula 1 -sarjaan paluun tehnyt Prost. Sennalla oli epäilyksensä McLarenin uudesta autosta, joka käytti Fordin asiakasmoottoreita, kun sen sijaan Benetton-talli sai Fordilta tehdasmoottorit. Senna suostui sopimaan McLarenin kanssa vain yhden kilpailun mittaisen sopimuksen nähdäkseen, oliko uusi auto hänelle sopiva. Hän yllättyi McLarenin suorituskyvystä ja ajoikin tallissa loppukauden tietäen, että taistelu maailmanmestaruudesta Prostin Williamsia vastaan olisi käytännössä mahdotonta.

Altavastaajana kauteen lähteneen Sennan onnistui haastaa Prost kauden ensimmäisissä kisoissa ja saavuttaa Monacon GP:n kuudes voittonsa, ennätys joka on edelleen rikkomatta. Sennan Euroopan GP:n voitto sateisella Donington Parkin radalla jäi historiaan: Hän putosi lähdössä neljänneltä paikalta viidenneksi Prostin, Damon Hillin, Karl Wendlingerin ja Michael Schumacherin taakse, mutta ohitti heidät kaikki yksitellen ensimmäisen kierroksen aikana. Kun ensimmäinen kierros täyttyi, oli kisan johdossa Senna, eikä hän enää johtopaikastaan luopunut ajaen ylivoimaiseen voittoon sateen liukastamalla radalla. Senna ajoi myös kilpailun nopeimman kierroksen, joka syntyi erikoisesti: Senna ajoi varikolle, mutta McLarenilla ei oltu vielä valmiita pysähdykseen, joten Senna ajoi varikon läpi täydellä nopeudella.

Senna johti MM-sarjaa aina kesäkuussa ajettuun Kanadan GP:hen asti, kunnes Prostin onnistui ohittaa Senna MM-taulukossa. Prost oli johtanut sarjaa jo aiemmin hetken. Sennan mestaruustoiveet haihtuivat lopullisesti Estorilissa moottoririkkon myötä, ja Prost voitti mestaruuden Sennan jäädessä hopealle. Kilpailun jälkeen Senna haukkui Prostin toimittajille väittäen, että tämä oli pettänyt hänet aikoinaan Sennan talliparina.

Vuoden 1993 Portugalin GP oli monessakin mielessä historiallinen kilpailu. Sen lisäksi, että Prost varmisti mestaruutensa ja ilmoitti lopettamisestaan kauden päätteeksi, paljasti Senna tehneensä sopimuksen Williamsin kanssa kaudelle 1994. Samainen kisa oli myös kauden alun Mclarenin testikuljettajana toimineen Mika Häkkisen ensimmäinen kilpailu uuden tallinsa väreissä Ayrton Sennan rinnalla. Aika-ajoissa Häkkinen onnistui päihittämään Sennan, joka ei ollut hävinnyt tallikaverilleen aika-ajoissa sitten vuoden 1990 Phoenixin osakilpailun Gerhard Bergerin kukistaessa hänet.

Uransa viimeiseksi jääneen voittonsa Senna ajoi kauden viimeisessä, Australian Adelaidessa ajetussa kisassa. Hän saavutti kaudelle viisi voittoa ja yhden paalupaikan.

 Williams 
 1994 

Kaudella 1994 Senna oletti pääsevänsä ajamaan parasta autoa, sillä olihan Williams ollut sarjan paras auto jo kauden 1991 puolivälistä lähtien. Tätä tuki myös, että Prost, Senna ja Damon Hill olivat voittaneet yhtä lukuun ottamatta kaikki kilpailut kaudella 1993. Senna lähti kauteen ennakkosuosikkina, mutta heti ensimmäisten testien jälkeen hän valitti auton käyttäytyvän epäjohdonmukaisesti. Vikuroivasta autosta huolimatta Senna ajoi paalupaikat kauden kolmessa ensimmäisessä kilpailussa, mutta ei päässyt kertaakaan maaliin saakka. 

Brasilian GP:n Senna joutui keskeyttämään pyörähdettyään ulos radalta yrittäessään tavoittaa lopulta kisan voittoon ajanutta Michael Schumacheria. Seuraavassa kilpailussa hän joutui keskeyttämään, kun hänen entinen tallikaverinsa Mika Häkkinen ajoi hänen peräänsä ensimmäisessä mutkassa.

Luca Cordero di Montezemolo on sanonut, että Senna tuli tapaamaan häntä tiistaina ennen Imolan radan onnettomuutta. Senna kertoi haluavansa mielellään lopettaa uransa Ferrarilla.

 Kuolema 

Katso myös San Marinon Grand Prix 1994
Senna kuoli vuoden 1994 San Marinon GP:ssä sattuneen ulosajon aiheuttamiin vammoihin. Sennan Williams jatkoi nopeassa Tamburello-kaarteessa suoraan ja osui suurella nopeudella betoniseinään. Auto osui seinään huonossa kulmassa, minkä seurauksena sen eturenkaan hiilikuituinen tukivarsi tunkeutui Sennan kypärän läpi hänen päähänsä. Senna ei saanut törmäyksessä ainuttakaan mustelmaa tai murtumaa päävammojen lisäksi. 
Formula 1:en ylilääkäri Sid Watkins kertoo Asif Kapadian ohjaamassa dokumenttielokuvassa Senna vuodelta 2010, että kun Sennan kypärä riisuttiin ja hänelle tehtiin hengitysreikä onnettomuuspaikalla, huomasi hän jo silloin Sennan neurologisista heijasteista tämän saaneen kuolettavan kallovamman. Senna julistettiin kuitenkin kuolleeksi vasta tunteja myöhemmin. Kuolinsyyksi todettiin kaulavaltimon repeämä ja massiivinen verenpurkauma aivorungon alueella.The Senna filesthumb|200px|Ayrton Sennan hauta.Williams-tallia ja teknisen puolen johtajaa Patrick Headia vastaan nostettiin onnettomuuteen liittyen oikeuskanne, joka kuitenkin hylättiin. Sennan jälkeen seuraava Formula 1:n Grand Prix'ssä kuollut kuljettaja kuoli vuonna 2015, kun Jules Bianchi menehtyi. Ratavirkailijoita on sittemmin kuollut kolme.

Syitä Sennan kuolemaan johtaneeseen ulosajoon oli monia. Jotkut epäilivät syyksi ennen kilpailua pidettyjä aika-ajoja, joissa sai surmansa kokematon itävaltalaiskuljettaja Roland Ratzenberger. Sennan autosta löydettiin Itävallan lippu, jota tämä olisi todennäköisesti heiluttanut maalissa Ratzenbergerin muistoksi. Senna harkitsi myös Imolan-kisan väliin jättämistä edellisenä iltana. Tamburello-mutkaa arvosteltiin myös vaarallisuudesta, sillä muun muassa Gerhard Berger oli viisi vuotta aiemmin ajanut samassa paikassa rajusti ulos ja selvinnyt kuin ihmeen kaupalla hengissä. Todennäköinen syy Sennan kuolemaan oli kuitenkin autosta irronnut ohjauspyörä minkä seurauksena Senna menetti autonsa hallinnan. Tämän takia Williamsin mekaanikko haastettiin oikeuteen ja hänet todettiin syylliseksi, mutta koska tapaturmasta oli jo kauan aikaa, hän ei saanut rangaistusta. Imolan Tamburello-mutka muutettiin kaasu pohjassa ajettavasta mutkasta hitaammin ajettavaksi shikaaniksi seuraavan vuoden kilpailua varten, kuten myös Ratzenbergerin ulosajopaikka.

Sennan kuoleman jälkeen autojen ja ratojen turvallisuuteen alettiin kiinnittää entistä enemmän huomiota. Ratzenbergerin onnettomuus oli ensimmäinen kuolemantapaus lajissa lähes kahdeksaan vuoteen ja ensimmäinen virallisena kilpailuviikonloppuna 12 vuoteen. Sennan johdolla olikin tarkoitus kokoontua Imolan kilpailua seuranneella viikolla keskustelemaan muiden kuljettajien kanssa turvallisuudesta.

Sennan kuolema kosketti monia autourheilun ystäviä, etenkin hänen kotimaassaan Brasiliassa, jossa hän on vieläkin kautta aikain arvostetuin F1-persoona.

 Hautajaiset 

Sennan hautajaiset olivat iso tapahtuma hänen kotimaassaan Brasiliassa ja São Paulossa pidettyyn seremoniaan osallistui noin 250 000 ihmistä.http://yle.fi/elavaarkisto/?s=s&g=3&ag=88&t=192&a=6401 Tilaisuuteen osallistui myös monia tunnettuja Formula 1 -kuljettajia, joista Alain Prost, Damon Hill, Rubens Barrichello ja Emerson Fittipaldi olivat hänen arkunkantajiaan. Paikalla oli myös Williamsin tallipäällikkö Frank Williams, McLarenin tallipäällikkö Ron Dennis sekä F1-kuljettajat Gerhard Berger ja Jackie Stewart.

Sennan perhe kielsi Bernie Ecclestonen osallistumisen hautajaisiin, koska heidän mukaansa Sennan kuolemasta ei tiedotettu tarpeeksi nopeasti ja Imolan GP ajettiin näin ollen tavanomaisesti loppuun.

Sennan hautaa koristaa teksti: ”Nada pode me separar do amor de deus”, suomeksi ”Mikään ei voi erottaa minua Jumalan rakkaudesta”.

 Yksityiselämä ja persoonallisuus 
Senna harrasti useita vauhdikkaita lajeja myös vapaa-aikanaan. Hänelle tapahtui vaarallinen tapaturma vesiskootterilla, jolloin hän kaatuessaan oli lyönyt päänsä skootteriin ja menettänyt hetkellisesti tajuntansa. Jo tällöin spekuloitiin paljon Sennan uhkarohkeaa elämäntapaa. Senna oli usein sanonut, että hän uskoo vahvasti Jumalan johdatukseen, myös kuolemassa. Tämän vahvan uskon epäiltiin olevan osasyynä siihen, miksi Senna otti riskejä niin työssä kuin vapaa-aikanaan. Senna kuljettikin aina mukanaan Raamattua, jota hän luki yleensä hotellihuoneessaan.

Jouluna 1984 Senna sai kasvohalvauksen. Siitä paraneminen kesti kauan, mutta hän pystyi kuitenkin ajamaan koko kauden . Sennan äiti on kertonut, että halvaus aiheutti pysyviä muutoksia hänen kasvoissaan.

Ayrtonin sisarenpoika Bruno Senna on myös kilpa-autoilija, joka kilpaili myös Formula 1 -sarjassa. Hän ajoi urallaan HRT:llä, Renault'lla ja Williamsilla.

Ayrton Sennasta valmistui vuonna 2010 Asif Kapadian ohjaama dokumenttielokuva Senna, joka palkittiin Sundancen, Adelaiden ja Los Angelesin elokuvajuhlilla vuonna 2011. Dokumentti ei rajoitu ainoastaan Grand Prix -ratojen tapahtumiin, vaan kertoo myös Sennan todellisesta, monille etäiseksi ja vieraaksi jääneestä sielunelämästä. Elokuvassa on käytetty paljon ennennäkemätöntä kuvamateriaalia.

 F1-uran tilastot 

 Kausittain 

 Kausi Talli Sijoitus Kilpailut Pisteet Voitot Paalupaikat Palkintosijat Nopeimmat kierroksetPistesijatKeskeytykset 1984 Toleman-Hart 9. 14 13 0 0 3 158 1985 Lotus–Renault 4. 16 38 2 7 6 367 1986 Lotus–Renault 4. 16 55 2 8 8 0106 1987 Lotus–Honda 3. 16 57 2 1 8 3113 1988 McLaren–Honda 1. 16 90 8 13 11 3131 1989 McLaren–Honda 2. 16 60 6 13 7 376 1990 McLaren–Honda 1. 16 78 6 10 11 2114 1991 McLaren–Honda 1. 16 96 7 8 12 2141 1992 McLaren–Honda 4. 16 50 3 1 7 187 1993 McLaren–Ford 2. 16 73 5 1 7 1114 1994 Williams–Renault - 3 0 0 3 0 003 Yhteensä (11 kautta) 161 614 41 65 80 199650

 Tulokset kilpailuittain 
(Lihavointi merkitsee paalupaikkaa ja kursivointi kilpailun nopeinta kierrosta.)
 Kausi Talli 1 2 3 4 5 6 7 8 9 10 11 12 13 14 15 16 Sijoitus Pisteet 1984 Toleman BRAKesk. RSA6 BEL6 SMRDNQ FRAKesk. MON2 CAN7 USEKesk. USAKesk. GBR3 GERKesk. AUTKesk. DUTKesk. ITA  EURKesk. POR3 9. 13 1985 Lotus BRAKesk. POR1 SMR7 MONKesk. CAN16 USAKesk. FRAKesk. GBR10 GERKesk. AUT2 NED3 ITA3 BEL1 EUR2 RSAKesk. AUSKesk. 4. 38 1986 Lotus BRA2 ESP1 SMRKesk. MON3 BEL2 CAN5
|bgcolor="#FFFFBF"| USA1
|bgcolor="#EFCFFF"| FRAKesk.
|bgcolor="#EFCFFF"| GBRKesk.
|bgcolor="#DFDFDF"| GER2
|bgcolor="#DFDFDF"| HUN2
|bgcolor="#EFCFFF"| AUTKesk.
|bgcolor="#EFCFFF"| ITAKesk.
|bgcolor="#DFFFDF"| POR4
|bgcolor="#FFDF9F"| MEX3
|bgcolor="#EFCFFF"| AUSKesk.
! 4.
! 55
|-
| 1987
! Lotus
|bgcolor="#EFCFFF"| BRAKesk.
|bgcolor="#DFDFDF"| SMR2
|bgcolor="#EFCFFF"| BELKesk.
|bgcolor="#FFFFBF"| MON1
|bgcolor="#FFFFBF"| USA1
|bgcolor="#DFFFDF"| FRA4
|bgcolor="#FFDF9F"| GBR3
|bgcolor="#FFDF9F"| GER3
|bgcolor="#DFDFDF"| HUN2
|bgcolor="#DFFFDF"| AUT5
|bgcolor="#DFDFDF"| ITA2
|bgcolor="#CFCFFF"| POR7
|bgcolor="#DFFFDF"| ESP5
|bgcolor="#EFCFFF"| MEXKesk.
|bgcolor="#DFDFDF"| JPN2
|bgcolor="#000000" style="color: white;"| AUSDSQ
|bgcolor="#FFDF9F"| 3.|bgcolor="#FFDF9F"| 57|-
| 1988
! McLaren
|bgcolor="#000000" style="color: white;"| BRADSQ
|bgcolor="#FFFFBF"| SMR1
|bgcolor="#EFCFFF"| MONKesk.
|bgcolor="#DFDFDF"| MEX2
|bgcolor="#FFFFBF"| CAN1
|bgcolor="#FFFFBF"| USA1
|bgcolor="#DFDFDF"| FRA2
|bgcolor="#FFFFBF"| GBR1
|bgcolor="#FFFFBF"| GER1
|bgcolor="#FFFFBF"| HUN1 BEL1
|bgcolor="#CFCFFF"| ITA10
|bgcolor="#DFFFDF"| POR6
|bgcolor="#DFFFDF"| ESP4
|bgcolor="#FFFFBF"| JPN1
|bgcolor="#DFDFDF"| AUS2
|bgcolor="#FFFFBF"| 1.|bgcolor="#FFFFBF"| 90 (94)|-
| 1989
! McLaren
|bgcolor="#CFCFFF"| BRA11
|bgcolor="#FFFFBF"| SMR1
|bgcolor="#FFFFBF"| MON1
|bgcolor="#FFFFBF"| MEX1
|bgcolor="#EFCFFF"| USAKesk.
|bgcolor="#CFCFFF"| CAN7
|bgcolor="#EFCFFF"| FRAKesk.
|bgcolor="#EFCFFF"| GBRKesk.
|bgcolor="#FFFFBF"| GER1
|bgcolor="#DFDFDF"| HUN2
|bgcolor="#FFFFBF"| BEL1
|bgcolor="#EFCFFF"| ITAKesk.
|bgcolor="#EFCFFF"| PORKesk.
|bgcolor="#FFFFBF"| ESP1
|bgcolor="#000000" style="color: #ffffff"| JPNDSQ
|bgcolor="#EFCFFF"| AUSKesk.
|bgcolor="#DFDFDF"| 2.|bgcolor="#DFDFDF"| 60|-
| 1990
! McLaren
|bgcolor="#FFFFBF"| USA1
|bgcolor="#FFDF9F"| BRA3
|bgcolor="#EFCFFF"| SMRKesk.
|bgcolor="#FFFFBF"| MON1
|bgcolor="#FFFFBF"| CAN1
|bgcolor="#CFCFFF"| MEX20
|bgcolor="#FFDF9F"| FRA3
|bgcolor="#FFDF9F"| GBR3
|bgcolor="#FFFFBF"| GER1
|bgcolor="#DFDFDF"| HUN2
|bgcolor="#FFFFBF"| BEL1
|bgcolor="#FFFFBF"| ITA1
|bgcolor="#DFDFDF"| POR2
|bgcolor="#EFCFFF"| ESPKesk.
|bgcolor="#EFCFFF"| JPNKesk.
|bgcolor="#EFCFFF"| AUSKesk.
|bgcolor="#FFFFBF"| 1.|bgcolor="#FFFFBF"| 78|-
| 1991
! McLaren
|bgcolor="#FFFFBF"| USA1
|bgcolor="#FFFFBF"| BRA1
|bgcolor="#FFFFBF"| SMR1
|bgcolor="#FFFFBF"| MON1
|bgcolor="#EFCFFF"| CANKesk.
|bgcolor="#FFDF9F"| MEX3
|bgcolor="#FFDF9F"| FRA3
|bgcolor="#DFFFDF"| GBR4
|bgcolor="#CFCFFF"| GER7
|bgcolor="#FFFFBF"| HUN1
|bgcolor="#FFFFBF"| BEL1
|bgcolor="#DFDFDF"| ITA2
|bgcolor="#DFDFDF"| POR2
|bgcolor="#DFFFDF"| ESP5
|bgcolor="#DFDFDF"| JPN2
|bgcolor="#FFFFBF"| AUS1
|bgcolor="#FFFFBF"| 1. 96 1992 McLaren RSA3 MEXKesk. BRAKesk. ESP9 SMR3 MON1 CANKesk. FRAKesk. GBRKesk. GER2 HUN1 BEL5 ITA1 POR3 JPNKesk. AUSKesk. 4. 50 1993 McLaren RSA2 BRA1 EUR1 SMRKesk. ESP2 MON1 CAN18 FRA4 GBR5 GER4 HUNKesk. BEL4 ITAKesk. PORKesk. JPN1 AUS1 2. 73 1994 Williams BRAKesk. PACKesk. SMRKesk. MON  ESP  CAN  FRA  GBR  GER  HUN  BEL  ITA  POR  EUR  JPN  AUS  - 0

 Voitot 
VoittoKilpailu1.Portugalin GP 19852.Belgian GP 19853.Espanjan GP 19864.Yhdysvaltain GP 19865.Monacon GP 19876.Yhdysvaltain GP 19877.San Marinon GP 19888.Kanadan GP 19889.Yhdysvaltain GP 198810.Britannian GP 198811.Saksan GP 198812.Unkarin GP 198813.Belgian GP 198814.Japanin GP 198815.San Marinon GP 198916.Monacon GP 198917.Meksikon GP 198918.Saksan GP 198919.Belgian GP 198920.Espanjan GP 198921.Yhdysvaltain GP 199022.Monacon GP 199023.Kanadan GP 199024.Saksan GP 199025.Belgian GP 199026.Italian GP 199027.Yhdysvaltain GP 199128.Brasilian GP 199129.San Marinon GP 199130.Monacon GP 199131.Unkarin GP 199132.Belgian GP 199133.Australian GP 199134.Monacon GP 199235.Unkarin GP 199236.Italian GP 199237.Brasilian GP 199338.Euroopan GP 199339.Monacon GP 199340.Japanin GP 199341.Australian GP 1993

Ennätykset
 Eniten perättäisiä voittoja samasta GP-kilpailusta: 5 (Monacon Grand Prix)
 Eniten perättäisiä paalupaikkoja: 8
 Eniten paalupaikkoja yhdellä kaudella ilman mestaruutta: 13
 Nuorin Grand Slamin ajanut kuljettaja: 25 vuotta, 10 päivää. Sebastian Vettel rikkoi myöhemmin ennätyksen vuonna 2011.
 Eniten perättäisiä eturivin lähtöpaikkoja
 Eniten lähdöstä maaliin voittoja: 19
 Eniten paalupaikkoja samasta GP:stä: 8 (San Marinon GP)

 Lähteet 

Viitteet

 Aiheesta muualla 

 Ylen Elävä arkisto: Ayrton Sennan hautajaiset.

Luokka:Formula 1 -autoilussa surmansa saaneet kuljettajat
Luokka:Brasilialaiset Formula 1 -kuljettajat
Luokka:Formula 1 -maailmanmestarit
Luokka:Vuonna 1960 syntyneet
Luokka:Vuonna 1994 kuolleet
Luokka:Seulonnan keskeiset artikkelit